PMIndiaData/PMIndiaSum huggingface dataset:
ప్రధాన మంత్రి గరీబ్ క ళ్యాణ్ అన్న యోజ న (పిఎమ్-జికెఎవై) ను మరో 6 నెలల పాటు (ఏప్రిల్-సెప్టెంబ ర్, 2022) పొడిగించడానికి ఆమోదం తెలిపిన మంత్రివర్గం

పేద, నిస్సహాయ వర్గాలకు ఊరట నిచ్చే విధంగా ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ప్రధాన మంత్రి గరీబ్ కళ్యాణ్ అన్న యోజన (పిఎమ్-జికెఎవై) పథకాన్ని మరో ఆరు నెలల పాటు అంటే సెప్టెంబర్ 2022 (ఫేజ్ 6) వరకు పొడిగించింది. పీఎం-జీకేఏవై పథకం ఐదో దశ 2022 మార్చిలో ముగియనుంది. 2020 ఏప్రిల్ నుంచి పీఎం-జీకేఏవై ప్రపంచంలోనే అతిపెద్ద ఆహార భద్రత కార్యక్రమంగా అమలవుతున్న సంగతి తెలిసిందే. ప్రభుత్వం ఇప్పటివరకు సుమారు రూ.2.60 లక్షల కోట్లు ఖర్చు చేయగా, 2022 సెప్టెంబర్ వరకు వచ్చే ఆరు నెలల్లో మరో రూ.80,000 కోట్లు ఖర్చు చేస్తారు. ప్రధాన మంత్రి- జికెఎవై కింద మొత్తం వ్యయాన్ని దాదాపు రూ.3.40 లక్షల కోట్లకు పెంచుతారు. ఇది భారతదేశం అంతటా దాదాపు 80 కోట్ల మంది లబ్ధిదారులకు వర్తిస్తుంది. మునుపటిలానే భారత ప్రభుత్వం ఇందుకు పూర్తిగా నిధులు సమకూరుస్తుంది. కోవిడ్-19 మహమ్మారి గణనీయంగా తగ్గినప్పటికీ, ఆర్థిక కార్యకలాపాలు ఊపందుకుంటున్నప్పటికీ, ఈ పిఎం-జికెఎవై పొడిగింపు ఈ రికవరీ సమయంలో ఏ పేద కుటుంబం కూడా పస్తు పడుకోకుండా చూస్తుంది. పొడిగించిన పిఎమ్-జికెఎవై కింద ప్రతి ప్రతి లబ్ధిదారుడు ఎన్ఎఫ్ఎస్ఎ కింద తన సాధారణ ఆహార ధాన్యాల కోటాకు అదనంగా నెలకు 5 కిలోల ఉచిత రేషన్ పొందుతాడు. అంటే ప్రతి పేద కుటుంబానికి సాధారణ రేషన్ కంటే దాదాపు రెట్టింపు రేషన్ లభిస్తుంది. పీఎం-జీకేఏవై కింద ఐదో దశ వరకు 759 ఎల్ఎంటీల ఉచిత ఆహారధాన్యాలను ప్రభుత్వం కేటాయించడం గమనార్హం. ఈ పొడిగింపు (ఫేజ్ 6) కింద మరో 244 ఎల్ఎమ్ టి ఉచిత ఆహార ధాన్యాలతో, పిఎం-జికెఎవై కింద ఉచిత ఆహార ధాన్యాల మొత్తం కేటాయింపు ఇప్పుడు 1,003 ఎల్ ఎమ్ టి ఆహార ధాన్యాలకు చేరుకుంది. దేశవ్యాప్తంగా దాదాపు ఐదు లక్షల రేషన్ దుకాణాల నుంచి వన్ నేషన్ వన్ రేషన్ కార్డు (ఓఎన్ఓఆర్సీ) పథకం కింద ఎవరైనా వలస కార్మికులు లేదా లబ్ధిదారులు పోర్టబిలిటీ ద్వారా ఉచిత రేషన్ ప్రయోజనాన్ని పొందవచ్చు. ఇప్పటివరకు, 61 కోట్లకు పైగా పోర్టబిలిటీ లావాదేవీలు లబ్ధిదారులకు వారి ఇళ్లకు దూరంగా ప్రయోజనం చేకూర్చాయి. ఈ శతాబ్దపు అధ్వాన్న మహమ్మారి సమయం లోనూ ప్రభుత్వం రైతులకు అత్యధిక చెల్లింపుతో అత్యధిక సేకరణ కారణంగా ఇది సాధ్యమైంది. వ్యవసాయ క్షేత్రాలలో ఈ రికార్డు ఉత్పత్తికి గాను భారతీయ రైతుల -'అన్నదాత'ను అభినందించవలసిన అవసరం ఉంది.
రష్యన్ ఫెడరేశన్ అధ్యక్షుడు శ్రీ వ్లాదిమీర్ పుతిన్ తో టెలిఫోన్ లోమాట్లాడిన ప్రధాన మంత్రి శ్రీ నరేంద్ర మోదీ

రశ్యన్ ఫెడరేశన్ అధ్యక్షుడు శ్రీ వ్లాదిమీర్ పుతిన్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ ద్వారా మాట్లాడారు. సమర్ కంద్ లో ఎస్ సిఒ శిఖర సమ్మేళనం జరిగినప్పుడు వీరు ఇరువురి మధ్య చోటు చేసుకొన్న భేటీ కి అనుశీలనం గా ఇరువురు నేత లు ద్వైపాక్షిక సంబంధాల తాలూకు అనేక పార్శ్వాల ను సమీక్షించారు; ఆ పార్శ్వాల లో శక్తి రంగ సంబంధి సహకారం, వ్యాపారం మరియు పెట్టుబడులు, రక్షణ , ఇంకా భద్రత పరమైన సహకారం సహా, ఇతర కీలక రంగాలు ఉన్నాయి. యూక్రేన్ లో ప్రస్తుతం కొనసాగుతున్న సంఘర్షణ కు సంబంధించి చర్చ మరియు దౌత్యం.. ఇవి మాత్రమే ఇక మిగిలివున్న ఏకైక మార్గం అని ప్రధాన మంత్రి తాను ఇప్పటికే ఇచ్చిన పిలుపు ను పునరుద్ఘాటించారు. జి20 కి ప్రస్తుతం భారతదేశం అధ్యక్ష బాధ్యతల ను నిర్వహిస్తుండడాన్ని గురించి, భారతదేశం యొక్క కీలక ప్రాధాన్యాల ను గురించి అధ్యక్షుడు శ్రీ పుతిన్ కు ప్రధాన మంత్రి వివరించారు. శంఘాయి కోఆపరేశన్ ఆర్గనైజేశన్ కు భారతదేశం అధ్యక్షత ను వహిస్తున్న కాలం లో తమ ఉభయ దేశాలు కలిసికట్టుగా పని చేయాలి అని కూడా తాను ఆశపడుతున్నట్లు ప్రధాన మంత్రి పేర్కొన్నారు. నేత లు వారు ఉభయులు ఒకరితో మరొకరు క్రమం తప్పక సంప్రదింపుల ను కొనసాగించడానికి తమ సమ్మతి ని వ్యక్తం చేశారు.
భారత్ మరియు ఫ్రాన్స్ దేశాల మధ్య వలసలు మరియు రాకపోకల భాగస్వామ్య ఒప్పందంపై సంతకాలకు మంత్రి మండలి ఆమోదం తెలియజేసింది.

భారత్ మరియు ఫ్రాన్స్ దేశాల మధ్య వలసలు మరియు రాకపోకల భాగస్వామ్య ఒప్పందంపై సంతకాలకు ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రి మండలి ఆమోదం తెలియజేసింది. ఫ్రాన్స్ అధ్యక్షులు త్వరలో చేపట్టే భారత పర్యటన సమయంలో ఈ ఒప్పందంపై సంతకాలు జరిగే అవకాశముంది. ప్రజల మధ్య వ్యక్తిగత సంబంధాలను పెంపొందించడంలో, విద్యార్థులు, విద్యావేత్తలు, పరిశోధకులు, నైపుణ్యం కలిగిన వ్యక్తుల్లో చైతన్యాన్ని పెంపొందించడంలో, రెండు దేశాల మధ్య అక్రమ వలసలు, మానవుల అక్రమ రవాణాలకు సంబంధించిన సమస్యల పరిష్కారంలో సహకారాన్ని పటిష్టపరచుకోవడంలో – ఈ ఒప్పందాన్ని ఒక మైలు రాయిగా అభివర్ణించవచ్చు. ప్రాన్స్ తో బహుముఖంగా విస్తరిస్తున్న భారత్ సంబంధాలకు ఈ ఒప్పందం ఒక సాక్ష్యంగా నిలుస్తుంది. అదేవిధంగా రెండు పక్షాల మధ్య వృద్ధిచెందుతున్న నమ్మకాన్నీ, విశ్వాసాన్నీ ఇది సూచిస్తుంది. ప్రాధమికంగా ఈ ఒప్పందం ఏడు సంవత్సరాలు అమలులో ఉంటుంది, అయితే, ఒక సంయుక్త కార్యాచరణ బృందం ద్వారా దానంతట అదే కొనసాగించడానికీ, పర్యవేక్షణ యంత్రాOగాన్ని ఏర్పాటు చేసుకోడానికీ అవకాశం ఉంది.
మహిళల కుస్తీ 76 కిలోల విభాగంలో కాంస్య పతకం సాధించిన పూజా సిహాగ్కు ప్రధానమంత్రి అభినందనలు

బర్మింగ్‌హామ్‌లో జరుగుతున్న కామన్వెల్త్‌ గేమ్స్‌-2022 మహిళల కుస్తీ 76 కిలోల విభాగంలో కాంస్య పతకం సాధించిన పూజా సిహాగ్‌ను ప్రధానమంత్రి శ్రీ నరేంద్ర మోదీ అభినందించారు. ఈ మేరకు ట్విట్టర్‌ ద్వారా పంపిన సందేశంలో; “ప్రతిభావంతురాలైన కుస్తీ క్రీడాకారిణిగా పూజా సిహాగ్‌ తననుతాను రుజువు చేసుకున్నారు. ఎన్నో సవాళ్లను ఎదుర్కొని ముందడుగు వేసిన ఆమె ఆత్మవిశ్వాసం ప్రశంసననీయం. కామన్వెల్త్‌ గేమ్స్‌-2022లో ఆమె కాంస్య పతకం గెలుచుకున్నందుకు అభినందనలు. ఆమె మరిన్ని విజయాలు సాధించి భవిష్యత్తులోనూ మన దేశం గర్వించేలా చేయగలదన్న విశ్వాసం నాకుంది. #Cheer4India” అని ప్రధానమంత్రి పేర్కొన్నారు.
తమిళ నాడు లోని తంజావూరు లో దుర్ఘటన కారణం గా ప్రాణనష్టం జరిగినందుకు సంతాపాన్నివ్యక్తం చేసిన ప్రధాన మంత్రి

తమిళ నాడు లోని తంజావూర్ లో దుర్ఘటన సంభవించినందుకు ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. ఈ ఘటన లో బాధితుల కు ‘ప్రధాన మంత్రి జాతీయ సహాయ నిధి’ (పిఎమ్ఎన్ఆర్ఎఫ్) నుంచి పరిహారాన్ని ఇవ్వడం జరుగుతుంది అని శ్రీ నరేంద్ర మోదీ ప్రకటించారు. ప్రధాన మంత్రి కార్యాలయం (పిఎమ్ఒ) అనేక ట్వీట్ లలో – ‘‘తమిళ నాడు లోని తంజావూర్ లో దుర్ఘటన సంభవించినందుకు చాలా బాధపడ్డాను. ఈ దుఃఖ ఘడియ లో ఆప్తుల ను కోల్పోయిన కుటుంబాల కు కలిగిన శోకం లో నేను సైతం పాలుపంచుకొంటున్నాను. ఈ ఘటన లో గాయపడ్డ వారు త్వరలోనే కోలుకొంటారని నేను ఆశపడుతున్నాను: ప్రధాన మంత్రి’’ ‘‘తమిళ నాడు లోని తంజావూర్ లో సంభవించిన దుర్ఘటన కారణం గా ప్రాణాల ను కోల్పోయిన వారి దగ్గరి సంబంధికుల కు పిఎమ్ఎన్ఆర్ఎఫ్ నుంచి తలా 2 లక్షల రూపాయల వంతున ఇవ్వడం జరుగుతుంది. ఈ ఘటన లో గాయపడ్డ వారి కి 50,000 రూపాయల వంతున అందజేయడం జరుగుతుంది: ప్రధాన మంత్రి ’’ అని పేర్కొంది.
అఫ్గానిస్థాన్‌లో స‌ల్మా డ్యామ్ ప్రాజెక్టు వ్య‌య స‌వ‌ర‌ణ‌

ప్ర‌ధాని శ్రీ‌ న‌రేంద్ర‌మోదీ నాయ‌క‌త్వంలో స‌మావేశ‌మైన కేంద్ర కేబినెట్ అఫ్గానిస్థాన్ లో రూ. 1775.69 కోట్ల స‌వ‌రించిన అంచనా వ్య‌యంతో స‌ల్మా డ్యామ్ ప్రాజెక్టు పున‌ర్నిర్మాణాన్ని పూర్తి చేసేందుకు అనుమ‌తి ఇచ్చింది. కేంద్ర జ‌ల‌వ‌న‌రుల శాఖ నిర్వ‌హ‌ణ‌లోని ప్ర‌భుత్వ రంగ సంస్థ వాప్కోస్ ఈ ప్రాజెక్టును అమ‌లు చేస్తుంది. 2016 జూన్ నాటికి ఈ ప్రాజెక్టును పూర్తి చేయాల్సి ఉంటుంది. ఈ ప్రాజెక్టు పూర్త‌య్యే నాటికి అందుబాటులోకి వ‌చ్చే విద్యు త్‌, జ‌ల‌వ‌న‌రుల వ‌ల్ల అఫ్గానిస్థాన్ లోని ప‌శ్చిమ ప్రాంతం అభివృద్ధి చెంద‌డంతో పాటు భార‌త‌, అఫ్గానిస్థాన్ ల మ‌ధ్య సుహృద్భావ పూర్వ‌క వాతావ‌ర‌ణం నెల‌కొంటుంది. ప‌శ్చిమ అఫ్గానిస్థాన్ ప్రాంతంలో ఇంధ‌నం, నీటిపారుద‌ల అవ‌స‌రాలు తీరుతాయి. ప్రాజెక్టును చేప‌ట్టిన త‌ర్వాత భారత క‌రెన్సీ రూపాయి, అమెరిక‌న్ డాల‌ర్ విలువ‌లో మార్పులో పాటుగా ప్రాజెక్టు పూర్తి చేయ‌డానికి నిర్దేశించిన గ‌డువు పొడిగింపు వ‌ల్ల పెరిగిన క‌న్స‌ల్టెన్సీ ఛార్జీ లు, అఫ్గాన్ సిబ్బంది శిక్ష‌ణ వ్య‌యాల పెరుగుద‌ల వంటివి ప‌రిగ‌ణ‌న‌లోకి తీసుకుని ప్రాజెక్టు వ్య‌యాల‌ను స‌వ‌రించాల్సివ‌చ్చింది. నేప‌థ్యం హీర‌త్ రాష్ట్రం లోని హ‌రిరుద్ న‌ది ఎగువ ప‌రీవాహ‌క ప్రాంతంలో 107.5 మీట‌ర్ల ఎత్తున స‌ల్మా ప్రాజెక్టు నిర్మాణం జ‌రుగుతోంది. ఇందులో భాగంగా ఫిల్ డ్యామ్‌, ఒక్కోటి 14 మెగావాట్ల సామ‌ర్థ్యంతో మూడు యూనిట్లు గ‌ల 42 మెగావాట్ల విద్యుత్ ప్లాంటు నిర్మించాల్సి ఉంటుంది. ప్రాజెక్టు పూర్త‌యిన అనంత‌రం 75 వేల హెక్టార్ల‌కు నీటిపారుద‌ల వ‌స‌తులు ఏర్ప‌డ‌తాయి. ఈ ప్రాజెక్టు ద్వారా అందుబాటులోకి వ‌చ్చే విద్యుత్‌, నీరు వ‌ల్ల అఫ్గానిస్థాన్ లోని ప‌శ్చిమ ప్రాంతం అభివృద్ధి చెంద‌డం తో పాటు భార‌త‌, అఫ్గానిస్థాన్‌ల మ‌ధ్య సుహృద్భావ‌పూర్వ‌క వాతావ‌ర‌ణం నెల‌కొంటుంది.
సిక్కు నూతన సంవత్సరం సందర్భం లో ప్రజల కు శుభాకాంక్షలు తెలిపిన ప్రధాన మంత్రి

సిక్కు నూతన సంవత్సరం ప్రారంభం సందర్భం లో ప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. ప్రధాన మంత్రి ఒక ట్వీట్ లో – ‘‘సిక్కు నూతన సంవత్సరం మొదలవుతున్న వేళ లో ఇవే శుభాకాంక్షలు. అందరి కి వాహెగురు ఆశీస్సుల ఫలితం గా మంచి ఆరోగ్యం మరియు సమృద్ధి ప్రాప్తించు గాక. గురు సాహిబ్ లు వారి బోధన ల తాలూకు తేజస్సు తో ప్రపంచానికి వెలుగులను పంచుతూ ఉందురు గాక.’’ అని పేర్కొన్నారు.
అర్థ శాస్త్రవేత్త‌లతోను, నిపుణుల తోను ‘‘ఎకనోమిక్ పోలిసి – ద రోడ్ అహేడ్’’ విష‌యం పై స‌మావేశాన్ని నిర్వ‌హించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ‘‘ఎకనోమిక్ పోలిసి – ద రోడ్ అహేడ్’’ విష‌యం పై నీతి ఆయోగ్ 40 మంది కి పైగా అర్థ‌ శాస్త్రవేత్త‌ల తో మ‌రియు ఇత‌ర నిపుణులు తో ఈ రోజు న ఏర్పాటు చేసిన ఒక ముఖాముఖీ సంభాష‌ణ స‌మావేశాని కి హాజ‌ర‌య్యారు. స‌మావేశ క్ర‌మం లో, అందులో పాలుపంచుకొన్న‌ వారు స్థూల ఆర్థిక వ్య‌వ‌స్థ‌ మ‌రియు ఉపాధి, వ్య‌వ‌సాయం, ఇంకా జ‌ల వ‌న‌రులు, ఎగుమ‌తులు, విద్య మ‌రియు ఆరోగ్యం సంబంధిత అంశాల పై అయిదు వేరు వేరు బృందాలు గా ఏర్ప‌డి, వారి వారి అభిప్రాయాల‌ ను వెల్ల‌డి చేశారు. ఆర్థిక వ్య‌వ‌స్థ కు సంబంధించిన వివిధ అంశాల పై ఆహ్వానితులు వారి వారి సూచ‌న‌ల‌ ను మ‌రియు అభిప్రాయాల‌ ను వ్య‌క్తం చేసినందుకు ప్ర‌ధాన మంత్రి త‌న ప్ర‌సంగం లో భాగం గా ధ‌న్య‌వాదాలు తెలిపారు. ఈ స‌మావేశాని కి కేంద్ర మంత్రులు శ్రీ పీయూష్ గోయ‌ల్ మ‌రియు శ్రీ రావు ఇంద్ర‌జీత్ సింహ్ కూడా హాజ‌ర‌య్యారు. నీతి ఆయోగ్ వైస్ చైర్ మన్ శ్రీ‌ రాజీవ్ కుమార్ తో పాటు నీతి ఆయోగ్‌ కు, ఇంకా కేంద్ర ప్ర‌భుత్వాని కి చెందిన అనుభవయుక్త అధికారులు కూడా ఈ కార్య‌క్ర‌మం లో పాల్గొన్నారు.
న్యూయార్క్  నగరానికి చేరుకున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2015, సెప్టెంబరు 23వ తేదీ సాయంత్రం న్యూయార్క్ నగరానికి చేరుకున్నారు. న్యూయార్క్ నగరంలో ఈ నెల 24వ తేదీన జరిగే సీఈవోల సమావేశంలో భారత్ లో పెట్టుబడుల అంశమే లక్ష్యంగా వారితో సంభాషించనున్నారు. రౌండ్ టేబుల్ సమావేశంలో జె.పి.మోర్గన్, బ్లాక్ స్టోన్ లాంటి ఆర్థిక రంగ సంస్థల సీఈవోలతోనూ ప్రధాని మాట్లాడతారు. పారిశ్రామిక విధానం, ప్రోత్సాహ విభాగంతో కలసి సంయుక్తంగా టైమ్ మ్యాగజీన్, ఫార్చూన్ మ్యాగజీన్లు ఏర్పాటు చేసే కార్యక్రమంలో అమెరికాకు చెందిన ప్రముఖ సీఈవో ల తోనూ ప్రధాని సమావేశం అవుతారు. ఈ సమావేశంలో లాక్హీడ్ మార్టిన్, ఫోర్డు, ఐబీఎమ్, పెప్సీ కో, జీఈ, బోయింగ్, మాస్టర్ కార్డు తదితర అమెరికా సంస్థలు ఈ సమావేశంలో పాల్గొననున్నాయి. కమ్యూనికేషన్లు, సాంకేతికత, మీడియా పై జరిగే రౌండ్ టేబుల్ సమావేశంలోనూ ప్రధాన మంత్రి పాల్గొంటారు. గయానా అధ్యక్షుడు శ్రీ డేవిడ్ ఎ. గ్రాంగర్తో ప్రధాన మంత్రి ద్వైపాక్షిక సమావేశాన్ని నిర్వహిస్తారు.
భార‌త్ – ఒమ‌న్ దేశాల మ‌ధ్య పౌర‌, వాణిజ్య అంశాల్లో చ‌ట్ట‌, న్యాయ‌ప‌ర‌మైన స‌హ‌కారానికి ఒప్పందం

భార‌త్‌- ఒమ‌న్‌ దేశాల మ‌ధ్య పౌర‌, వాణిజ్య అంశాల్లో స‌హ‌కారానికి సంబంధించిన ఒప్పందంపై ప్ర‌ధాన‌మంత్రి శ్రీ న‌రేంద్ర మోడీ నేతృత్వంలోని క్యాబినెట్ ఆమోదం తెలిపింది. న్యాయ‌, చ‌ట్ట‌పర‌మైన అంశాల్లో ఇరుదేశాల మ‌ధ్య‌ అవ‌గాహ‌న కుదిరింది. ప్ర‌తిపాదిత ఒప్పందంలోని అంశాలు – 1. న్యాయ ఉత్త‌ర్వులు, స‌మ‌న్లు, ఇత‌రాలు. 2. చ‌ట్ట‌, న్యాయ‌ప‌ర‌మైన ప‌త్రాలు లేదా ప్ర‌క్రియ‌. 3. అభ్య‌ర్థ‌న మేర‌కు సాక్ష్యాల సేక‌ర‌ణ‌. 4. జ‌డ్జిమెంట్ల అమ‌లు, ఒప్పందాలు, మ‌ధ్య‌వ‌ర్తిత్వం. 5. ఈ ఒప్పందంలో భాగంగా పౌర, వాణిజ్య విష‌యాల్లో ఉభ‌య దేశాల మ‌ధ్య అభ్య‌ర్థ‌నా పూర్వ‌క‌మైన న్యాయ స‌హ‌కారం చేసుకోవాలి. 6. స‌మ‌న్లు, ఇత‌ర జ్యుడిషియ‌ల్ డాక్యుమెంట్ల విష‌యంలో… కోరిన స‌మాచారం స‌రిగా లేద‌న్న ప్రాతిప‌దిక తిర‌స్క‌రించకూడ‌దు. అయితే, కోరిన స‌మాచారం వ‌ల్ల ర‌క్ష‌ణ‌, సార్వ‌భౌమాధికారం, భ‌ద్ర‌త విష‌యాల్లో ఉల్లంఘ‌న జ‌రుగుతుంది అనుకున్న‌ప్పుడు మాత్రం నిరాక‌రించొచ్చు. 7. ఈ ఒప్పంద ప్ర‌కారం… ప్రాతినిధ్యం వ‌హిస్తున్న దేశాల న్యాయ‌స్థానాల్లో జ‌రిగే న్యాయ విచార‌ణ ప్ర‌క్రియ‌ల‌కు పూర్తి స‌హ‌కారం అందించుకోవాలి. ఎలాంటి బ‌ల‌వంతానికి తావు లేకుండా ప్రాతినిధ్య దేశీయుల నుంచి డిప్లొమాటిక్ అండ్ కౌన్సెల‌ర్ ప్ర‌తినిధుల నుంచి సాక్ష్యాలు తీసుకుంటుంది. 8. ఆమోద ప‌త్రాల‌ను ఉభ‌యులూ మార్చుకున్నాక 30 రోజుల్లో ఈ ఒప్పందం అమ‌ల్లోకి వ‌స్తుంది. ఎవ‌రైనా స‌రే, ఆరు నెల‌లు ముంద‌స్తుగా నోటీసులు ఇచ్చి తొల‌గించేవర‌కూ ఈ ఒప్పందం అమ‌లులో ఉంటుంది. 9. ఈ ఒప్పందంలోని నిబంధ‌న‌లు సివిల్ ప్రొసీజర్ 1908 నియమావళికి, ఆర్బిట్రేష‌న్ అండ్ క‌న్సీలియేష‌న్ చ‌ట్టం, 1996కి లోబ‌డి ఉన్నాయి. ఈ ఒప్పందం ఇరు దేశాల పౌరుల‌కూ ఎంతో ప్ర‌యోజ‌క‌రంగా ఉంటుంది. ఇరు దేశాల మ‌ధ్య స్నేహ‌పూర్వ‌క సంబంధాలు పెర‌గ‌డానికీ, చ‌ట్ట‌-న్యాయ ప‌ర‌మైన అంశాల్లో ప‌ర‌స్ప‌ర స‌హ‌కారంలోనూ, సాంస్కృతిక సంబంధాల‌ను మెరుగు ప‌ర‌చ‌డంలోనూ ఈ ఒప్పందం ఎంత‌గానో ఉప‌యోగ‌ప‌డుతుంది. ఈ ఒప్పందం ముందుమాటలోని సారాంశం కూడా ఇదే. నేప‌థ్యం… వాణిజ్య‌, పౌర వ్య‌వ‌హారాల్లో కుదిరిన మ్యుచువ‌ల్ లీగ‌ల్ అసిస్టెన్స్ ట్రీటీ (ఎమ్‌.ఎల్‌.టి.ఎ.)…. 1908 (సీపీసీ), సెక్ష‌న్ 29 (సి) ప్ర‌కారం విదేశాల‌కు స‌మ‌న్లు జారీచేయ‌డంలో ప‌ర‌స్ప‌ర స‌హ‌కారం… సీపీసీలోని సెక్ష‌న్ 44ఎ ప్ర‌కారం డిక్రీల అమ‌లు… సీపీసీ సెక్ష‌న్ 77 ప్ర‌కారం అభ్య‌ర్థ‌న ఉత్త‌రాల జారీ చేయ‌డం… సీపీసీ సెక్ష‌న్ 78 ప్ర‌కారం సాక్ష్యాధారాల‌ను తీసుకోవ‌డం… 1996, ఆర్బిట్రేష‌న్, స‌ర్దుబాటు చ‌ట్టంలోని 44(బి) ప్రకారం మ‌ధ్య‌వ‌ర్తిత్వం జ‌రుగుతుంది. ఈ ఒప్పందానికి సంబంధించి 2003 నుంచీ భార‌త్‌-ఒమెన్ దేశాల మ‌ధ్య ద్వైపాక్షిక చ‌ర్చ‌లు జ‌రుగుతూనే ఉన్నాయి. 2010 మే 16-18 తేదీల మ‌ధ్య భార‌త ప్ర‌తినిధి బృందం ఒమెన్‌లో ప‌ర్య‌టించింది. ఆ సంద‌ర్భంలోనే పౌర, వాణిజ్య వ్య‌వ‌హారాలకి సంబంధించిన మ్యూచువ‌ల్ లీగ‌ల్ అసిస్టెన్స్ ట్రీటీ డ్రాప్ట్‌పై చ‌ర్చ‌లు జ‌రిగాయి. ఈ ఒప్పందం నిబంధ‌న‌లు 1996, ఆర్బిట్రేష‌న్ అండ్ క‌న్సీలియేష‌న్ చ‌ట్టంలోని నిబంధ‌న‌ల‌కు అనుగుణంగానే ఉన్నాయి. శాస‌నాల్లో ఎలాంటి స‌వ‌ణ‌లూ అవ‌స‌రం లేదు. భార‌త పౌరులు, భాగ‌స్వామ్య‌ దేశాల పౌరుల మ‌ధ్య ఎలాంటి వివ‌క్ష‌నూ సివిల్ ప్రొసీజర్ కోడ్ చూప‌దు.
అంగోలాకు అధ్యక్షుని గా తిరిగి ఎన్నికైనందుకు శ్రీ జోవావో మేనువల్ గోంకాల్వెస్ లౌరెంకోకు అభినందన లు తెలిపిన ప్రధాన మంత్రి

అంగోలా కు అధ్యక్షుని గా రెండోసారి ఎన్నికైనందుకు శ్రీ జోవావో మేనువల్ గోంకాల్వెస్ లౌరెంకో కు ప్రధాన మంత్రి శ్రీ నరేంద్ర మోదీ అభినందన లు తెలిపారు. ప్రధాన మంత్రి ఒక ట్వీట్ లో – ‘‘అంగోలా కు అధ్యక్షుని గా మళ్లీ ఎన్నికైనందుకు శ్రీ జోవావో మేనువల్ గోంకాల్వెస్ లౌరెంకో @jlprdeangola కు ఇవే అభినందన లు. మన ద్వైపాక్షిక సంబంధాల ను బలపరచడం కోసం సన్నిహితం గా కలసి కృషి చేయాలని నేను ఆశపడుతున్నాను.’’ అని పేర్కొన్నారు.
డాయిమండ్ లీగ్ ట్రోఫీ ని గెలుచుకొన్నందుకు శ్రీ నీరజ్ చోప్డా కు అభినందనలు తెలిపిన ప్రధానమంత్రి

ప్రతిష్టాత్మకమైనటువంటి డాయిమండ్ ట్రోఫీ ని గెలుచుకొన్న ప్రథమ భారతీయుడు గా నిలచి మరోసారి చరిత్ర ను లిఖించినందుకు గాను శ్రీ నీరజ్ చోప్డా ను ప్రధాన మంత్రి శ్రీ నరేంద్ర మోదీ అభినందించారు. ప్రధాన మంత్రి ఒక ట్వీట్ లో – ‘‘ప్రతిష్టాత్మకమైనటువంటి డాయిమండ్ ట్రోఫీ ని గెలుచుకొన్న ప్రథమ భారతీయుడు గా నిలచి మరోసారి చరిత్ర ను లిఖించినందుకు గాను శ్రీ నీరజ్ చోప్డా కు ఇవే అభినందన లు. ఆయన గొప్ప సమర్పణ భావాన్ని మరియు నిలకడతనాన్ని చాటారు. పదే పదే ఆయన సాధిస్తున్నటువంటి సాఫల్యాలు భారతదేశాని కి చెందిన క్రీడాకారులు/ క్రీడాకారిణులు వేస్తున్న గొప్ప ముందంజల ను చూపుతున్నాయి.’’ అని పేర్కొన్నారు.
పారసీ సముదాయానికి నవ్ రోజ్ శుభాభినందనలు తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ పారసీల నూతన సంవత్సరాది ‘నవ్ రోజ్’ సందర్భంగా పారసీ సముదాయానికి శుభాకాంక్షలు తెలిపారు. “నవ్ రోజ్ సందర్భంగా పారసీ మిత్రులందరికీ శుభాభినందనలు. కొత్త సంవత్సరం మీకు సంతోషాన్ని, సమృద్ధిని మరియు చక్కని ఆరోగ్యాన్ని ప్రసాదించాలని నేను ప్రార్థిస్తున్నాను” అని ప్రధాన మంత్రి తన సందేశంలో పేర్కొన్నారు.
డిసెంబర్ 11 వ తేదీ న ఉత్తర్ ప్రదేశ్ లోని బలరామ్ పుర్ నుసందర్శించనున్న ప్రధాన మంత్రి;   సరయూ నహర్ జాతీయ పథకాన్ని ప్రారంభిస్తారు

ప్రధాన మంత్రి శ్రీ నరేంద్ర మోదీ ఉత్తర్ ప్రదేశ్ లోని బలరామ్ పుర్ ను సందర్శించనున్నారు. ఆయన డిసెంబర్ 11 వ తేదీ నాడు మధ్యాహ్నం ఒంటి గంట వేళ కు సరయు నహర్ నేశనల్ ప్రాజెక్టు ను ప్రారంభిస్తారు. ఈ ప్రాజెక్టు పనులు 1978వ సంవత్సరం లో మొదలైనప్పటి కీ కూడాను బడ్జెటు రూపేణా సమర్ధన, అంతర్ విభాగ సమన్వయం, తగినంత పర్యవేక్షణ లు లోపించడం వల్ల జాప్యం జరిగింది. సుమారు నాలుగు దశాబ్దాల కాలం గడచి పోయిన తరువాత సైతం ఈ ప్రాజెక్టు పూర్తి కాలేదు. రైతుల సంక్షేమాని కి, వారి సాధికారిత కు తోడ్పడాలన్న ప్రధాన మంత్రి దృష్టి కోణం, అలాగే జాతీయ ప్రాముఖ్యం కలిగినటువంటి ప్రాజెక్టు లు దీర్ఘకాలం పాటు పెండింగు లో పడ్డప్పుడు ఆ తరహా ప్రాజెక్టుల కు పెద్ద పీట వేయాలి అనే ఆయన నిబద్ధత లతో ఈ పథకం పట్ల శ్రద్ధ తీసుకోవడం జరిగింది. తత్ఫలితం గా 2016 వ సంవత్సరం లో ఈ ప్రాజెక్టు ను ‘ప్రధాన మంత్రి కృషి సించాయి యోజన’ పరిధి లోకి తీసుకు రావడమైంది. ఈ ప్రాజెక్టు ను ఒక కాలబద్ధమైన రీతి లో ముగించాలి అనే లక్ష్యాన్ని పెట్టుకోవడం జరిగింది. ఈ కృషి లో భాగం గా కొత్త గా కాలువల ను నిర్మించడం కోసం, మరి అదే విధం గా ప్రాజెక్టు లో కీలకమైన అంతరాల ను పూడ్చటం కోసం, మునుపటి కాలం లో చేసిన భూ సేకరణల కు సంబంధించిన వ్యాజ్యాల ను పరిష్కరించడం కోసం కొత్త కొత్త పరిష్కార మార్గాల ను కనుగొనడం జరిగింది. ఈ ప్రాజెక్టు పై సరికొత్త గా శ్రద్ధ ను వహించిన ఫలితం గా ఇది కేవలం నాలుగు సంవత్సరాల లో పూర్తి కావచ్చింది. మొత్తం 9800 కోట్ల రూపాయల కు పైగా వ్యయం తో సరయూ నహర్ నేశనల్ ప్రాజెక్టు ను నిర్మించడమైంది. దీనిలో 4600 కోట్ల రూపాయల కు పైగా గడచిన నాలుగు సంవత్సరాల లో సర్దుబాటు చేయడమైంది. ఆ ప్రాంతం లో జలవనరుల ను వీలైనంత అధికం గా ఉపయోగించుకొనేటట్లుగా జాగ్రత్త చర్యల ను తీసుకోవడం కోసం అయిదు నదుల ను.. ఘాఘరా, సరయూ, రాప్తీ, బాణ్ గంగా, ఇంకా రోహిణి.. ఈ నదులను ఒకదానితో మరొక దానిని కలిపే ప్రతిపాదన ను కూడా దీనిలో చేర్చడమైంది. ఈ ప్రాజెక్టు 14 లక్షల హెక్టేర్ లకు పైగా భూమి కి సేద్యపు జలాల ను అందించనుంది. 6200కు పైగా పల్లెల లోని సుమారు 29 లక్షల మంది రైతుల కు పయోజనాన్ని చేకూర్చనుంది. దీని ద్వారా ఉత్తర్ ప్రదేశ్ తూర్పు ప్రాంతాని కి చెందిన తొమ్మిది జిల్లాలు లాభపడనున్నాయి. ఆ జిల్లాలు ఏవేవంటే- బహరాయిచ్, శ్రావస్తీ, బలరామ్ పుర్, గోండా, సిద్ధార్థ్ నగర్, బస్తీ, సంత్ కబీర్ నగర్, గోరఖ్ పుర్, ఇంకా మహారాజ్ గంజ్. ఈ ప్రాంత రైతులు ప్రాజెక్టు అమలు లో అత్యధిక జాప్యం జరగడం వల్ల అన్నిటికంటే ఎక్కువ నష్టాల బారిన పడ్డారు. ఈ ప్రాజెక్టు సామర్ధ్యాన్ని పెంచిన నేపథ్యం లో వారికి చాలా ప్రయోజనం లభించనుంది. ఇకమీదట వారు పెద్ద ఎత్తున పంటల ను పండించగలుగుతారు; ఈ ప్రాంతం లో వ్యవసాయ సంబంధి అవకాశాలు కూడా ఎంతో అధికం అవుతాయి.
శ్రీ అట‌ల్ బిహారీ వాజ్‌పేయి జ‌యంతి సంద‌ర్భంగా ఆయ‌న‌కు నివాళుల‌ర్పించిన ప్ర‌ధాన‌మంత్రి

పూర్వ ప్ర‌ధాని శ్రీ అట‌ల్ బిహారి వాజ్‌పేయి జ‌యంతి సంద‌ర్భంగా, ప్ర‌ధాని శ్రీ న‌రేంద్ర మోదీ ఆయ‌న‌ కు నివాళుల‌ర్పించారు. “అట‌ల్‌జీ జ‌యంతి సంద‌ర్భంగా ఆయ‌న కు నివాళుల‌ర్పిస్తున్నాను. వారు క‌ల‌లు క‌న్న భార‌త‌దేశ రూప‌క‌ల్ప‌న దిశ‌గా మ‌నం మ‌న చిత్త‌శుద్ధిని పున‌రుద్ఘాటిద్దాం ” అని ప్ర‌ధాన మంత్రి ఒక సందేశం లో తెలిపారు.
కేంద్ర సాయుధ పోలీసు బ‌ల‌గాల‌కు (సిఎపిఎఫ్‌) చెందిన గ్రూప్ -ఎ ఎక్సిక్యుటివ్ కేడ‌ర్ అధికారుల‌కు,ఆర్గ‌నైజ్‌డ్ గ్రూప్ -ఎ స‌ర్వీసు(ఒజిఎఎస్‌) హోదా ఇచ్చే ప్ర‌తిపాద‌న‌ల‌కు కేంద్ర కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్‌, కేంద్ర సాయుధ పోలీసు బ‌ల‌గాల‌కు (సిఎపిఎఫ్‌) చెందిన గ్రూప్ -ఎ ఎక్సిక్యుటివ్ కేడ‌ర్ అధికారులకు, ఆర్గ‌నైజ్‌డ్ గ్రూప్ -ఎ స‌ర్వీసు(ఒజిఎఎస్‌) హోదా ఇచ్చే ప్ర‌తిపాద‌న‌ల‌కు కేంద్ర కేబినెట్ ఆమోదం తెలిపింది. అలాగే వీరికి నాన్ ఫంక్ష‌న‌ల్ ఫైనాన్షియ‌ల్ అప్ గ్రెడేష‌న్ ( ఎన్‌.ఎఫ్‌.ఎఫ్‌.యు), నాన్ ఫంక్ష‌న‌ల్ సెల‌క్ష‌న్ గ్రేడ్ (ఎన్‌.ఎఫ్‌.ఎస్‌.జి) ప్ర‌యోజ‌నాల వ‌ర్తింపున‌కు ఆమోదం తెలిపింది. ప్ర‌యోజ‌నాలు….. దీని ఫ‌లితంగా (ఎ) సి.ఎ.పి.ఎఫ్‌కు చెందిన అర్హులైన గ్రూప్ -ఎ ఎక్సిక్యుటివ్ కేడ‌ర్ అధికారుల‌కు ఎన్‌.ఎఫ్‌.ఎఫ్‌.మంజూరు చేయ‌డానికి వీలు క‌లుగుతుంది. అలాగే (బి) సి.ఎ.పి.ఎఫ్‌కు చెందిన గ్రూప్ -ఎ ఎక్సిక్యుటివ్ కేడ‌ర్ అధికారులు , నిర్దేశిత మార్గ‌ద‌ర్శ‌కాల ప్ర‌కారం 30 శాతం పెరుగుద‌ల రేటుతో ఎన్‌.ఎఫ్‌.ఎస్‌.జి ప్ర‌యోజ‌నాల‌ను పొంద‌డానికి వీలు క‌లుగుతుంది. నేప‌థ్యం…… సి.ఎ.పి.ఎఫ్ కు చెందిన ప‌లువురు గ్రూప్ -ఎ ఎక్సిక్యుటివ్ కేడ‌ర్ అధికారులు త‌మ‌కు ఒ.జి.ఎ.ఎస్ హోదా క‌ల్పించాలంటూ ఢిల్లీ హైకోర్టులో ప‌లు రిట్‌ పిటిష‌న్లు దాఖ‌లు చేశారు. అలాగే త‌మ‌కు ఎన్‌.ఎఫ్‌.ఎఫ్‌.యు, ఎన్‌.ఎఫ్‌.ఎస్‌.జి ప్ర‌యోజ‌నాలు ల‌భించేట్టు చూడాల‌ని కోరారు. ఢిల్లీ హైకోర్టు 02-09-2015, అలాగే 15-12-2015ల‌లో జారీ చేసిన ఆదేశాల ప్ర‌కారం సి.ఎ.పి.ఎఫ్ కు చెందిన‌ గ్రూప్‌-ఎ, ఎక్సిక్యుటివ్ కేడ‌ర్ అధికారుల‌ను ఓ.జి.ఎ.ఎస్ కేడ‌ర్ వారిగా ప‌రిగ‌ణిస్తూ ఆదేశాలు జారీ చేసింది. అలాగే వీరికి ఎన్‌.ఎఫ్‌.ఎఫ్‌.యు, ఎన్‌.ఎఫ్‌.ఎస్‌.జి ప్ర‌యోజ‌నాలు వ‌ర్తింప‌చేయాల‌ని ఆదేశించింది. ఢిల్లీ హైకోర్టు ఆదేశాల‌పై కేంద్ర ప్ర‌భుత్వం, మ‌రి కొంద‌రు దాఖ‌లు చేసిన స్పెష‌ల్ లీవు పిటిష‌న్ల‌ను సుప్రీంకోర్టు 2019 ఫిబ్ర‌వ‌రి 5న తోసిపుచ్చింది. సి.ఎ.పి.ఎఫ్‌కు చెందిన గ్రూప్ -ఎ అధికారుల‌కు ఎన్‌.ఎఫ్‌.ఎఫ్‌.యు అలాగే ఎణ్‌.ఎఫ్‌.ఎస్‌.జిని మంజూరు చేస్తూ ఢిల్లీ హైకోర్టు వెలువ‌రించిన తీర్పును, జారీ చేసిన ఆదేశాల‌ను సుప్రీంకోర్టు స‌మ‌ర్ధించింది.
కరవుపైనా,నీటి ఎద్దడి స్థితి పైనా ఒడిశా ముఖ్యమంత్రి తో ప్రధాన మంత్రి సమీక్షా సమావేశం

ప్రధాన మంత్రి శ్రీ నరేంద్ర మోదీ అధ్యక్షతన శనివారం జరిగిన అత్యున్నత స్థాయి సమావేశంలో ఒడిశా రాష్ట్రంలో నెలకొన్న కరవు, నీటి ఎద్దడి పై సమీక్ష నిర్వహించారు. ఈ సమావేశంలో ఒడిశా ముఖ్యమంత్రి శ్రీ నవీన్ పట్నాయక్ తో పాటు, కేంద్ర ప్రభుత్వ, రాష్ట్ర ప్రభుత్వ ఉన్నతాధికారులు పాల్గొన్నారు. ఒడిశా రాష్ట్రానికి జాతీయ విపత్తు ప్రతిస్పందన నిధి (ఎన్ డి ఆర్ ఎఫ్) కింద రూ.600.52 కోట్ల ను విడుదల చేశారు. ఇది 2015-16 సంవత్సరంలో రాష్ట్ర విపత్తు ప్రతిస్పందన నిధి (ఎస్ డి ఆర్ ఎఫ్)కి అందించిన రూ. 560.25 కోట్ల కు అదనం. అలాగే 2016-17 కాలానికి ఎస్ డి ఆర్ ఎఫ్ కోసం మొదటి విడతగా రూ. 294.375 కోట్ల ను విడుదల చేశారు. నీటి సంరక్షణ చర్యలలో భాగంగా ఇప్పటి వరకు ఒడిశా 25,000 నీటి చెరువులను నిర్మించింది. అలాగే 7,000 చెక్ డ్యామ్ లు, 4,000 ఇంకుడు గుంతలు, 400 నీటి పారుదల నిర్మాణాలు, 350 సామాజిక చెరువులను నిర్మించారు. ‘ప్రధాన మంత్రి కృషి సించాయ్ యోజన’ కింద ఒడిశాలో 30 జిల్లాలకు సంబందించి సాగు నీటి ప్రణాళికలను పూర్తి చేశామని ముఖ్యమంత్రి తెలిపారు. ఈ పథకం అమలుకు ఒడిశా కట్టుబడి ఉందని ముఖ్యమంత్రి చెప్పారు. ఈ సమావేశంలో వివిధ వ్యవసాయ పథకాలు, పైపుల ద్వారా నీటి సరఫరా, గ్రామీణ ప్రాంతాలలో బ్యాంకింగ్ సదుపాయాల కల్పన తదితర విషయాలపై చర్చించారు. చివరగా కేంద్ర, రాష్ట్ర ప్రభుత్వాలు కలిసికట్టుగా పనిచేయాలని తీర్మానించారు.
అధిక ప్రవాహ సామర్థ్యం కలిగిన కోవిడ్-19 పరీక్ష సదుపాయాల ను జూలై 27 వ తేదీ నాడు ప్రారంభించనున్న ప్రధాన మంత్రి

అధిక ప్రవాహ సామర్థ్యం కలిగిన కోవిడ్-19 పరీక్ష సదుపాయాల ను ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యమం ద్వారా జూలై 27 వ తేదీ నాడు ప్రారంభించనున్నారు. ఈ సదుపాయాలు దేశం లో పరీక్షల ను నిర్వహించే సామర్థ్యాన్ని పెంచుతాయి, అంతే కాక విశ్వమారి ఆనవాళ్ల ను ముందుగానే పసిగట్టడం లో, తగ్గ ఉపచారం చేయడం లో ఈ సదుపాయాలు సహాయకారి గా ఉండి ఈ ప్రకారం గా ప్రపంచవ్యాప్త వ్యాధి వ్యాప్తి ని నియంత్రించడం లో తమ వంతు తోడ్పాటును అందిస్తాయి. ఈ మూడు అధిక ప్రవాహ సామర్థ్యం కలిగిన పరీక్ష సదుపాయాల ను వ్యూహాత్మక రీతి న నోయెడా లోని ఐసిఎమ్ఆర్- నేశనల్ ఇన్స్ టిట్యూట్ ఆఫ్ కేన్సర్ ప్రివెన్శన్ ఎండ్ రిసర్చ్ లోను, ముంబయి లోని ఐసిఎమ్ఆర్- నేశనల్ ఇన్స్ టిట్యూట్ ఫార్ రిసర్చ్ ఇన్ రిప్రొడక్టివ్ హెల్థ్ లోను మరియు కోల్ కాతా లోని ఐసిఎమ్ఆర్- నేశనల్ ఇన్స్ టిట్యూట్ ఆఫ్ కాలర ఎండ్ ఎన్ టెరిక్ లోను ఏర్పాటు చేయడమైంది. ఇవి ప్రతి రోజూ 10,000 కు పైగా నమూనాల ను పరీక్షించే సామర్థ్యాన్ని కలిగివుంటాయి. ఈ సౌకర్యాలు జతపరచినటువంటి ప్రయోగశాల లు టర్న్-ఎరౌండ్ -టైమ్ ను తగ్గించగలవు; అలాగే, సాంక్రామిక రోగనిర్ధారణ సామగ్రి నుండి ఆరోగ్య రంగ సిబ్బంది ని కాపాడడం లో కూడాను దోహదిస్తాయి. కోవిడ్ కు తోడు, ఇతర వ్యాధుల ను పరీక్షించే సత్తా ను కూడా ఈ ప్రయోగశాలల కు జోడించడమైంది. విశ్వమారి ఉనికి మాయమైన అనంతరం హెపెటైటిస్ బి మరియు సి, హెచ్ ఐవి, మైకోబాక్టీరియమ్ ట్యుబర్ క్యులోసిస్, సైటోమెగాలోవైరస్, క్లైమైడియా, నీసేరియా, డెంగి మొదలైన వ్యాధుల కు సంబంధించిన పరీక్షల నుకూడా ఈ ప్రయోగశాలల్లో చేసే వీలు ఉంది. ఈ కార్యక్రమం లో ఆరోగ్యం మరియు కుటుంబ సంక్షేమం, ఇంకా విజ్ఞానశాస్త్రం & సాంకేతిక విజ్ఞాన శాఖ కేంద్ర మంత్రి, మహారాష్ట్ర, పశ్చిమ బెంగాల్, ఉత్తర్ ప్రదేశ్ రాష్ట్రాల యొక్క ముఖ్యమంత్రులు కూడా పాలుపంచుకోనున్నారు.
జనజాతీయ గౌరవ దినోత్సవం నేపథ్యంలో నవంబరు 15న ప్రధానమంత్రి మధ్యప్రదేశ్‌ సందర్శన

అమర వీరుడు భగవాన్ బిర్సా ముండా జన్మదినమైన నవంబర్ 15వ తేదీని కేంద్ర ప్రభుత్వం ‘జనజాతీయ గౌరవ దినోత్సవం’గా నిర్వహిస్తుంది. ఈ సందర్భంగా భోపాల్‌లోని జంబూరి మైదానంలో నిర్వహించే ‘జనజాతీయ గౌరవ దినోత్సవ’ మహా సమ్మేళనంలో పాల్గొనేందుకు ప్రధానమంత్రి శ్రీ నరేంద్ర మోదీ మధ్యప్రదేశ్‌ను సందర్శిస్తారు. ఇందులో భాగంగా మధ్యాహ్నం ఒంటిగంటకు జనజాతీయ సమాజ సంక్షేమానికి ఉద్దేశించిన పలు కార్యక్రమాలను ఆయన ప్రారంభిస్తారు. జనజాతీయ గౌరవ దినోత్సవ మహా సమ్మేళనంలో భాగంగా మధ్యప్రదేశ్‌లో ‘రేషన్ ఆప్కే గ్రామ్’ పథకాన్ని కూడా ప్రధాని ప్రారంభిస్తారు. జనజాతీయ వర్గం లబ్ధిదారులకు ప్రజా పంపిణీ వ్యవస్థద్వారా నెలవారీ కోటా సరకులను ప్రతి నెలలో వారి స్వగ్రామాల్లోనే పంపిణీ చేయడం ఈ పథకం లక్ష్యం. దీనివల్ల రేషన్‌ సరకుల కోసం వారు చౌకధరల దుకాణాలకు వెళ్లాల్సిన ఇబ్బందులు తప్పుతాయి. మరోవైపు ఇదే మహా సమ్మేళనంలో ‘మధ్యప్రదేశ్‌ సికిల్‌ సెల్‌ (ఎర్రరక్తకణ అవకరం) మిషన్‌’ను ప్రారంభిస్తున్న సందర్భంగా లబ్ధిదారులకు జన్యుకార్డులను ప్రధానమంత్రి అందజేస్తారు. ఎర్రరక్తకణ అవకరంవల్ల రక్తహీనతతో, ఇతర రక్తసంబంధ వ్యాధులతో బాధపడుతున్న వారికి నిర్ధారణ పరీక్షలు, వ్యాధి నిర్వహణకు వీలుగా ఈ కార్యక్రమం రూపొందించబడింది. దీంతోపాటు మధ్యప్రదేశ్‌లో సదరు వ్యాధుల ప్రభావం జనజాతీయ వర్గం ప్రజలపై అధికంగా ఉన్నందువల్ల ప్రత్యేకించి వీటిపై వారిలో అవగాహన కల్పించాలన్నది దీని ఉద్దేశం. దేశవ్యాప్తంగా వివిధ రాష్ట్రాలు/కేంద్రపాలిత ప్రాంతాల్లో 50 ఏకలవ్య ఆదర్శ ఆశ్రమ పాఠశాలల నిర్మాణానికి ప్రధానమంత్రి శంకుస్థాపన చేస్తారు. ఆంధ్రప్రదేశ్, ఛత్తీస్‌గఢ్, జార్ఖండ్, మధ్యప్రదేశ్, మహారాష్ట్ర, ఒడిషా, త్రిపుర, దాద్రా-నాగర్ హవేలీ, దమన్‌-దయ్యూ తదితర రాష్ట్రాలు/కేంద్రపాలిత ప్రాంతాలు ఈ జాబితాలో ఉన్నాయి. ఈ కార్యక్రమాల్లో పాల్గొనడంతోపాటు జనజాతీయ వర్గం స్వయంసహాయ సంఘాలు తయారుచేసిన ఉత్పత్తుల ప్రదర్శనతోపాటు స్వాతంత్ర్య పోరాటంలో పాల్గొన్న మధ్యప్రదేశ్‌లోని ఆ వర్గం యోధుల చిత్రపటాల ప్రదర్శనను కూడా ప్రధాని తిలకిస్తారు. అలాగే దుర్బల గిరిజన వర్గాల నుంచి ఉపాధ్యాయులుగా ప్రత్యేకంగా ఎంపికచేసిన పలువురికి ఆయన నియామక పత్రాలు అందజేస్తారు. ఈ కార్యక్రమంలో మధ్యప్రదేశ్‌ గవర్నర్‌ డాక్టర్‌ వీరేంద్ర కుమార్‌, ముఖ్యమంత్రి శ్రీ నరేంద్ర సింగ్‌ తోమర్‌సహా శ్రీ జ్యోతిరాదిత్య సింధియా, కేంద్ర సహాయ మంత్రులు శ్రీ ప్రహ్లాద్‌ ఎస్‌.పటేల్‌, శ్రీ ఫగ్గన్‌ సింగ్‌ కులస్థే, డాక్టర్‌ ఎల్‌.మురుగన్‌ కూడా పాల్గొంటారు. ఈ పర్యటనలో భాగంగా మధ్యప్రదేశ్‌లో రైల్వేశాఖకు చెందిన పలు వినూత్న కార్యక్రమాలకు శ్రీకారం చుట్టడంతోపాటు పునర్నిర్మించిన రాణి కమలాపతి రైల్వే స్టేషన్‌ను ప్రధాని ప్రారంభిస్తారు.